open-index/open-wikipedia-markdown huggingface dataset:
Odienné

**Odienné** on kaupunki Norsunluurannikon luoteisosassa noin 900 kilometriä Abidjanista. Se on Denguélén piirikunnan ja Kabadougoun alueen hallinnollinen keskus. Odiennén kunnassa on 42&nbsp;400 asukasta (vuonna 2014).

Odienné on yksi Norsunluurannikon harvoista siirtomaa-aikaa edeltävistä kaupungeista. Mandinkat perustivat sen senufojen alueelle 1700-luvulla. Heidän mukanaan seudulle levisi islaminusko. Vakaba Touré perusti 1800-luvulla Kabadougoun valtakunnan. Odiénne oli sen keskuksena tärkeä kullan ja kolapähkinöiden kauppapaikka. Myöhemmin kaupunki kuului Samori Tourén mandinkavaltakuntaan. Ranskalaiset ottivat sen haltuunsa vuonna 1898.

Nykyään Odienné on tavanomainen maatalousalueen keskus. Sen nähtävyyksiin kuuluvat suuri moskeija ja Vakaba Tourén hautapaikka. Samatigliassa 40 kilometrin päässä Odiennésta sijaitsee 1600-luvun savitiilimoskeija ja lähistöllä on retkeilyyn soveltuva Dinguélé-vuori. Odiennéssa on lentokenttä ja sen kautta kulkee Norsunluurannikon ja Guinean välistä rajaliikennettä.

## Lähteet
Goto

**Goto**, **Gotō** tai **Gotó** voi tarkoittaa:

## Paikat
*Gotōsaaret, Japanin saaristo Itä-Kiinan merellä Kyūshūn länsipuolella
*Gotō, Japanin kaupunki Gotōsaarilla

## Henkilöt
*Gotō Aritomo, japanilainen kontra-amiraali
*Gotō Jūrō, japanilainen kenraalimajuri
*Gotō Keiji, japanilainen arkkitehti
*Gotō Shimpei (1857–1929), japanilainen lääkäri ja poliitikko
*Gotō Shōjirō (1838–1897), japanilainen samurai ja poliitikko

*John Goto (s. 1949), brittiläinen taiteilija
*Juan de Soan de Gotó (1578–1597), japanilainen jesuiitta
*Kenji Gotō (1967–2015), japanilainen journalisti
*Maki Gotō (s. 1985), japanilainen laulaja ja näyttelijä
*Michi Goto (s. 1990), japanilainen jalkapalloilija
*Midori Gotō (s. 1971), japanilainen viulisti
*Paulina Goto (s. 1991), meksikolainen laulaja ja näyttelijä
*Tōru Gotō (s. 1934), japanilainen uimari
*Yukio Gotō (k. 1976), japanilainen jalkapalloilija

## Muuta
*goto-lause, ohjelmointikielissä hyppykäskyn muoto
Piikkiön seurakunta

**Piikkiön seurakunta** on seurakunta Varsinais-Suomessa, Kaarinan kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Kirkkoherrana toimii  Merja Hermonen . Vuoden 2024 lopussa Piikkiön seurakuntaan kuului 5&nbsp;446 jäsentä, mikä oli 67,4 prosenttia alueen asukkaista.

## Papisto
Seuraavat henkilöt ovat toimineet Piikkiön seurakunnan kirkkoherroina:

* 1566–1591: kirkkoherra Petrus Matthiae
* 1593–1610: kirkkoherra Henrik Olavinpoika
* 1611–1628: kirkkoherra Eerik Matiaksenpoika
* 1628–1630: kirkkoherra Sigfrid Henrikinpoika Raumanus
* 1630–1633: kirkkoherra Sigfrid Pärttylinpoika Brunnerus
* 1631–1651: kirkkoherra Gregorius Matiaksenpoika Favorinus
* 1652–1669: kirkkoherra Simon Kexlerus
* 1669–1671: kirkkoherra Petrus Bergius
* 1671–1679: kirkkoherra Martin Miltopaeus
* 1679–1682: kirkkoherra Petrus Laurbecchius
* 1682–1690: kirkkoherra Johan Flachsenius
* 1690–1701: kirkkoherra Simon Tolpo
* 1701–1706: kirkkoherra Torsten Rudeen
* 1706–1707: kirkkoherra Isak LaurBecchius
* 1707: kirkkoherra Abraham Alanus
* 1708–1713: kirkkoherra Petrus Tigerstedt
* 1722–1724: kirkkoherra Lars Alstrin
* 1724–1728: kirkkoherra Anders Bergius
* 1728–1731: kirkkoherra Anders Kepplerus
* 1732–1734: kirkkoherra Isak Björklund
* 1734–1739: kirkkoherra Johan Braxer
* 1739–1744: kirkkoherra Johan Browallius
* 1745–1748: kirkkoherra Karl Fredrik Mennander

* 1748–1757: kirkkoherra Karl Mesterton
* 1757–1763: kirkkoherra Pehr Kalm
* 1763–1767: kirkkoherra Isak Ross
* 1767–1776: kirkkoherra Jakob Johannes Haartman
* 1777–1783: kirkkoherra David Deutsch
* 1785–1794: kirkkoherra Jakob Tengström
* 1794–1808: kirkkoherra Jakob Bonsdorff
* 1808–1812: kirkkoherra Hans Henrik Fattenborg
* 1812–1824: kirkkoherra Gabriel Hirn
* 1824–1832: kirkkoherra Benjamin Frosterus
* 1835–1863: kirkkoherra Nils Abraham Stolpe
* 1866–1875: kirkkoherra Adrian Bergman
* 1877–1894: kirkkoherra Johan Heininen
* 1895–1919: kirkkoherra Johan Vilhelm Ahlroos
* 1924–1954: kirkkoherra August Verner Jaakkola

* 2010–2022: kirkkoherra Merja Hermonen
* 2022– vt. Antti Ijäs

## Lähteet
Auriol (kirjaintyyppi)

**Auriol** on ranskalaisen art nouveau -aikakauden taiteilijan ja kirjainmuotoilja George Auriolin suunnittelema kirjaintyyppi. Kirjasinvalimo Deberny & Peignot julkaisi sen vuonna 1901. He vaativat, että Auriol suunnittelisi kirjaintyypistä myös lihavan version, jossa olisi tavanomaisemmat kirjainmuodot. Se julkaistiin myöhemmin nimellä Robur. Linotype on julkaissut Auriolista Matthew Carterin suunnitteleman digitoidun version, jossa on useita uusia leikkauksia sekä lisäksi kolme kukka-aiheista vinjettifonttia. Myös useat muut fonttivalmistajat, kuten Adobe, Bitstream ja GLC, ovat julkaisseet Auriolista omat versionsa.

## Lähteet
Georg Böhm

**Georg Böhm** (2. syyskuuta 1661 Hohenkirchen  – 18. toukokuuta 1733 Lüneburg) oli saksalainen urkuri ja säveltäjä. Hän vaikutti keskeisesti Johann Sebastian Bachiin.

Böhm sai varhaisimman musiikkikasvatuksensa urkuri-isältään. Hän sai mahdollisesti opetusta myös Ohrdrufin kanttorina toimineelta Johann Heinrich Hildebrandilta. Kun Böhmin isä kuoli vuonna 1675, Böhm opiskeli Goldbachissa ja Gothassa, kunnes pääsi elokuussa 1684 Jenan yliopistoon. Vuonna 1693 hänen tiedetään olleen Hampurissa. Hänet valittiin Lüneburgin Johanniskirchen urkuriksi edeltäjänsä Christian Florin kuoltua vuonna 1697. Tässä virassa hän toimi omaan kuolemaansa saakka.

Pitkään esitettiin spekulaatioita sen suhteen, oliko Johann Sebastian Bach koskaan Böhmin oppilaana. Vahvistus Bachin olemiselle Böhmin opissa saatiin vuonna 2004 asiasta kertoneen tabulatuurikäsikirjoituksen löytämisen myötä. Böhmin vaikutus Bachiin näkyy etenkin tämän kuoroteoksissa. Bachin poika Carl Philipp Emanuel kirjoitti isänsä "rakastaneen ja tutkineen Lüneburgin urkuri Georg Böhmin teoksia". 

Böhmin omista sävellyksistä tunnetuimmiksi tulivat hänen erityyliset teoksensa cembalolle ja uruille. Cembalosarjat mukailevat tyyliltään Johann Jakob Frobergeria. Urkuteokset ovat omaperäisempiä. Böhm tunsi intoa koraalipartitaksi kutsuttua uutta muotoa kohtaan; siinä italialaistyylinen muunnelmamuoto partita yhdistetään luterilaiseen koraaliin. Böhm sävelsi useita tällaisia teoksia. Partitojen lisäksi Böhm sävelsi uruille toccatoja, preludeja, fuugia ja postludeja. Hänen tuotantoonsa kuuluu kosketinsoittimille sävellettyjen teosten ohella lukuisia kantaatteja ja hengellisiä lauluja.

## Lähteet

## Aiheesta muualla
* IMSLP: Georg Böhm: nuotteja
Isa Boletini

**Isa Boletini** (15. tammikuuta 1864 – 24. tammikuuta 1916) oli Kosovon albaani nationalisti ja sissitaistelija. Nuorena hän liittyi albaaninationalistien Prizrenin liigaan ja taisteli Ottomaaneja vastaan. Tämän jälkeen hän oli lojaali ottomaanien sulttaanille ja rakensi tukikohdan Mitrovicaan. Hän toimi Ottomaanien palatsin vartioiden komentanaja Istanbulissa neljän vuoden ajan. Vuonna 1909 hän ja muut Kosovon albaani johtajat kapinoivat ottomaaneja vastaan. Vuonna 1910 hän kapinoi uudestaan ottomaaneja vastaan. Ensimmäisen Balkanin Sodan aikana hän taisteli montenegrolaisia ja serbialaisia joukkoja vastaan Kosovossa. Boletini osallistui Albanian itsenäisyysjulistukseen Vlorëssa, marraskuussa 1912 ja hänestä tehtiin brittien diplomaattiedustaja ja Albanian ruhtinas Vilhelmin henkivartija. Hän kuoli yhteenotossa Podgoricassa tammikuussa 1916.
Maarian seurakunta

**Maarian seurakunta** on seurakunta Varsinais-Suomessa, Turun kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Kirkkoherrana toimii Laura Maria Latikka. Vuoden 2024 lopussa Maarian seurakuntaan kuului 24&nbsp;345 jäsentä, mikä oli 54,5 prosenttia alueen asukkaista.

Seurakunnan kirkko on Maarian kirkko.

## Historia
Maarian seurakunta perustettiin piispa Tuomaan aikana uudeksi piispalliseksi seurakunnaksi, ja uusi piispankirkko pyhitettiin Pyhälle Marialle.

## Tapahtumat
Maarian seurakunta järjestää vuosittain nuorille Maata -näkyvissä -festarit yhteistyössä Suomen Luterilainen Evankeliumiyhdistyksen (SLEY), Turun Henrikinseurakunnan, Turun Katariinanseurakunnan, Turun Mikaelinseurakunnan, Paattisten seurakunnan ja Turun tuomiokirkkoseurakunnan kanssa.

## Papisto
Seuraavat henkilöt ovat toimineet Maarian seurakunnan kirkkoherroina: 

* 1554–1557: kirkkoherra Mikael Agricola
* 1559–1560: kirkkoherra Johannes Sigfridi
* 1563–1576: kirkkoherra Paavali Juusten
* 1578–1588: kirkkoherra Jacobus Finno
* 1589–1615: kirkkoherra Gregorius Martini Teet
* 1615–1625: kirkkoherra Ericus Erici Sorolainen
* 1627–1630: kirkkoherra Isaacus Rothovius
* 1630: kirkkoherra Thomas Simonis Corvinus
* 1633–1634: kirkkoherra Magnus Andrae Schroderus

* 1722–1728: kirkkoherra Jonas Fahlenius
* 1728–1737: kirkkoherra Johan Haartman
* 1738–1744: kirkkoherra Isak Ross
* 1744–1746: kirkkoherra Johan Browallius
* 1748–1757: kirkkoherra Karl Fredrik Mennander
* 1757–1762: kirkkoherra Johan Tillander
* 1763–1779: kirkkoherra Pehr Kalm
* 1781–1792: kirkkoherra Salomon Kreander
* 1795–1804: kirkkoherra Jakob Tengström
* 1804–1844: kirkkoherra Gustaf Gabriel Hällström
* 1847–1850: kirkkoherra Edvard Bergenheim
* 1851–1860: kirkkoherra Henrik Heikel
* 1860–1886: kirkkoherra Frans Wilhelm Gustaf Hjelt
* 1887–1936: kirkkoherra Ivar Markus Tallgren

* 1950–1969: kirkkoherra Jaakko Haavio
* 1970–1973: kirkkoherra Unto Tolvas

* 2001–2019: kirkkoherra Heimo Rinne
* 2011–2021: kirkkoherra Katri Rinne
* 2021– kirkkoherra Laura Maria Latikka

## Lähteet

## Aiheesta muualla

* Maarian seurakunnan kotisivut
Marcus Smart

**Marcus Osmond Smart** (s. 6. maaliskuuta 1994 Flower Mound, Texas) on yhdysvaltalainen koripalloilija, pelipaikaltaan pelintekijä tai heittävä takamies. Hän on pelannut NBA:ssa vuodesta 2014 lähtien ja hänen seuranaan on vuodesta 2023 lähtien ollut Memphis Grizzlies. Smart on valittu kerran ön. Hän on pelannut myös Yhdysvaltain maajoukkueessa.

## Elämä ja ura

Smart pelasi yliopistokoripalloa Oklahoman osavaltionyliopiston joukkueessa vuodet 2012–2014. Boston Celtics varasi hänet NBA:han kuudennella vuorolla . Ensimmäisen NBA-kautensa päätteeksi hänet valittiin NBA:n tulokkaiden kakkostähdistöviisikkoon. Vuonna 2019 Smart valittiin ensimmäisen kerran ön.

Smart on edustanut myös Yhdysvaltain miesten maajoukkuetta, jonka kokoonpanoon hän kuului vuoden 2019 MM-kilpailuissa.

## Lähteet
* Marcus Smart Stats Basketball-Reference.com 
* Marcus Smart G-League Stats Basketball-Reference.com 
* Marcus Smart College Stats College Basketball at Sports-Reference.com 
* Profiili Oklahoma State University Athletics 

### Viitteet

## Aiheesta muualla

* Profiili NBA
Ilolan koulu (Porvoo)

**Ilolan koulu** on pieni kyläkoulu Porvoon Ilolassa. 

Koulu sijaitsee noin yhdeksän kilometrin päässä Porvoon keskustasta. Koulussa opiskelee noin 50 oppilasta. Koulu koostuu kahdesta rakennuksesta: vuonna 1892 rakennetusta Taitotalosta ja vuodesta 2021 käytössä olleesta uudesta koulutalosta. Iltapäiväkerhoa koulussa järjestää Ilolan koti- ja kouluyhdistys.

## Lähteet

## Aiheesta muualla
* Ilolan koulu Porvoon kaupungin sivuilla
Suomen televisioteollisuus

**Televisioteollisuuden Suomessa** aloitti Helvar vuonna 1955. Suomessa tehtiin televisioita aiemminkin. 15-vuotias Matti Otala rakensi television vuonna 1954.

Vuonna 1956 Asa Radio Oy ja Helkama toivat televisionsa markkinoille. Vuonna 1957 Salora seurasi perässä. Lohjan Kalkkitehtaan tytäryhtiö Iskumetalli rupesi valmistamaan televisioita vuonna 1958. 1960-luvulla televisioita valmistettiin Suomessa seitsemässä tehtaassa.

Väritelevision aikakausi alkoi 1960-luvun lopulla, ja Helvar ja Aga vetäytyivät televisiobisneksestä. Helkama kehitti oman väritelevision, mutta sekin lopetti televisioiden valmituksen kokonaan, kun tulipalo tuhosi koelaitteet.

1970-luvulla Lohjan Kalkkitehdas oli kasvanut televisioissa isoksi tekijäksi Finlux-merkillään. Salora oli markkinaykkönen. Se myi parhaimmillaan yli puolet Suomen televisioista ja menestyi myös vientimarkkinoilla.

1980-luvulla Suomessa oli kaksi televisioiden valmistajaa. Nokia osti Saloran 1984 ja Finluxin 1992. Ostettuaan Finluxin Nokia lopetti televisioiden teon Salossa ja keskitti tuotannon Turun tehtaaseen. Aikoinaan toimineet seitsemän television valmistajaa olivat kutistuneet yhdeksi.

Nokia luopui televisioiden valmistuksesta vuonna 1996. Seuraavan kuuden vuoden aikana Turun televisiotehtaalla oli useita omistajia.

## Luettelo suomalaisista televisiomerkeistä
* AGA
* Asa
* Celeston (Helvar)
* Fennoradio (Terate)
* Finlux
* Helkama
* Luxor
* Nokia
* Salora
* Suomi-TV
* UPO

## Lähteet
OttoNd (pelaaja)

**Otto ”ottoNd” Sihvo** on suomalainen *[[Counter-Strike 2]]* -ammattilainen, joka edustaa suomalaista HAVU Gamingia. Sihvo onnistui pääsemään *[[Counter-Strike: Global Offensive]]n* arvostetuimpaan major-turnaukseen erään joukkueensa CR4ZY:n kanssa vuonna 2019. Sihvon rooli joukkueessa on tarkkuuskivääripelaaja. 

Aiemmin urallaan Sihvo on pelannut myös CR4ZY:n ja sen edeltäjän Valiancen ja Vitaliksen riveissä. Vuonna 2016 ammattilaisuransa aloittanut Sihvo on tienannut voittorahoja noin 70 000 dollaria.

## Lähteet

## Aiheesta muualla

* OttoNd:n profiili Liquipediassa
Juristernas hus

**Juristernas hus** () on *Juridiska föreningen i Stockholm* -yhdistyksen rakennus, joka sijaitsee Frescatissa Tukholman yliopiston kampuksella Ruotsissa. Ralph Erskinen suunnittelema rakennus valmistui vuonna 1991. Rakennus nimitettiin vuoden 1992 Träpriset-ehdokkaaksi.

Erskinen orgaaninen muotoilu muistuttaa hänen aikaisemmista rakennuksistaan, erityisesti Allhusetista. Rakennus on pohjamuodoltaan puoliympyrä ja se kaareutuu vanhan tammen ympäri. Ajatus säästää arvokasta luontoa (tässä tapauksessa tammia) näkyy myös Allhusetissa ja vuonna 1997 valmistuneessa Aula Magnassa.  

Rakennuksen katto kallistuu pihalle päin ja sen voi hahmottaa esittävän kolmesta kumpareesta ja kahdesta laaksosta muodostuvaa aaltoilevaa maisemaa. Puurakenteinen katto vaikuttaa keveältä ja sitä tukevat kaltevat puupilarit. Katteena on mustaksi maalattu rivisaumattu peltikate. Rakennuksen keskiosassa on luentosali, yhteensä erilaisia tiloja on viisi, osa näistä on vuokrattavissa. Rakennuksessa on tilaa kaikkiaan noin 300 henkilölle.

Rakentamisen rahoitus tuli tahoilta, jotka halusivat tukea oikeustieteellistä tutkimusta ja hankkia samalla oikeustieteen opiskelijoille innoittavan tilan. Hankkeen vetäjinä oli joukko oikeustieteellisen tiedekunnan opettajia. Juristernas husin omistaa ja sitä hallinnoi Stiftelsen Juristernas hus – säätiö, jonka hallituksessa on Juridiska Föreningenin ja oikeustieteellisen tiedekunnan edustajia. Säätiön hallituksen puheenjohtaja on Juridiska Föreningenin inspehtori. Juridiska Föreningenin lisäksi rakennuksessa on toiminut vuodesta 1991 oikeustieteilijöiden kirjakauppa.

Kaikki ei aina mene niin kuin on suunniteltu, näin Ralph Erskine puki ajatuksensa sanoiksi vuonna 1992:

## Lähteet
* 

### Viitteet

## Aiheesta muualla
Iki (kaupunki)

**Iki** () on Japanin kaupunki Nagasakin prefektuurissa. Se sijaitsee Genkainmeressä Kyūshūn ja Tsushiman saarten välissä ja käsittää kokonaisuudessaan Ikin saaren sekä 23 muuta pienempää saarta, joista neljä on asuttuja. Kaupungissa on 26&nbsp;553 asukasta (heinäkuussa 2019) ja sen pinta-ala on 139,42 neliökilometriä.

Ikin kaupunki perustettiin vuonna 2004, kun neljä Ikin saarella aiemmin sijainnutta maaseutukaupunkia, Ashibe, Ishida, Katsumoto ja Gōnoura, liitettiin yhteen. Merkittävin keskus saarella on Gōnoura. Saarelta on vanhastaan ollut vilkkaat yhteydet manner-Aasiaan, ja siellä on säilynyt lukuisia historiallisia jäänteitä, kuten Yayoi-kauden arkeologinen kohde Harunotsuji ja *[[kofun]]*-hautakumpuja. Merkittäviä elinkeinoja ovat matkailu, kalastus, karjankasvatus ja maanviljely, joka tuottaa esimerkiksi hedelmiä, kasviksia ja tupakkaa. Saaren rannikko on pääosin rikkonainen, ja siellä on lukuisia pieniä lahtia uimarantoineen.

## Kuvia

Tiedosto:Gounoura, Iki-1.jpg|Gōnouran satama
Tiedosto:Kou-jinja (Iki), keidai-torii.jpg|Kō-jinjan torii-portti
Tiedosto:Ankokuji (Iki), hondou.jpg|Ankoku-jin temppeli
Tiedosto:Harunotsuji Ruins, enkei-3.jpg|Harunotsujin rekonstruoituja rakennuksia


## Lähteet

## Aiheesta muualla

* Kaupungin internetsivut
Simone Stella

**Simone Stella** (s. 1981 Firenze) on italialainen cembalisti, urkuri ja säveltäjä. Hänellä on ollut lukuisia opettajia, kuten Ton Koopman, Ludger Lohmann, Guy Bover, Francesco Cera, Giancarlo Parodi, Stefano Innocenti, Klemens Schnorr ja Monika Henking. Stella on voittanut urkukilpailut Luccassa ja Pistoiassa. Hän on tehnyt levytyksiä italialaisyhtiö OnClassicalille ja alankomaalaiselle Brilliant Classicsille. Hänen ohjelmistoonsa on kuulunut teoksia sellaisilta säveltäjiltä kuin Georg Friedrich Händeliltä, Dietrich Buxtehude, Georg Böhm, Johann Adam Reincken ja Jean-Philippe Rameau.

Stella on julkaissut omia sävellyksiään Armelin-kustantajan kautta. Hän on serviittien veljeskunnan jäsen. Hänestä tuli vuonna 2011 Firenzen Santissima Annunziata -basilikan historiallisten urkujen soittaja.

## Lähteet

## Aiheesta muualla
* Viralliset sivut , 
* IMSLP: Simone Stella: nuotteja
Y. S. Rajasekhara Reddy

**Y. S. Rajasekhara Reddy** (tunnetaan nimikirjaimilla **YSR**; 8. heinäkuuta 1949 – 2. syyskuuta 2009) oli intialainen poliitikko, joka toimi Andhra Pradeshin osavaltion pääministerinä vuodesta 2004 kuolemaansa saakka. Hänen poliittinen uransa alkoi vuonna 1978, jonka jälkeen hänet äänestettiin neljästi Andhra Pradeshin lainsäädäntökokoukseen ja neljästi maansa parlamentin alahuoneeseen. 

Poliitikkona hän pyrki vaikuttamaan erityisesti kastittomien, naisten ja nuorten asemaan. Maanviljelijöiden asiat ja ongelmat olivat myös hänen huomionsa keskipisteessä. Hän johti pitkiä marsseja sekä nälkälakkoja tuodakseen esille yhteiskunnan ongelmia. Kastittomille kristityille hän pyrki turvaamaan samat oikeudet kuin kastittomille hinduille.

Hänen kuolemakseen koitui lento-onnettomuus, joka tapahtui häntä kuljettaneelle helikopterille 2. syyskuuta 2009. Kyseisessä lentoturmassa kuoli myös neljä muuta koneessa ollutta. Vuonna 2010 hänen kunniakseen nimettiin .

## Perhetausta
Y. S. Rajasekhara Reddy syntyi erittäin uskonnolliseen protestanttiseen kristittyyn perheeseen. Hänellä oli kaksi lasta, Andhra Pradeshin pääministeri Y. S. Jaganmohan Reddy ja politiikassa vaikuttava tytär Y. S. Sharmila. Hänen isänsä oli poliitikko Y. S. Raja Reddy, joka murhattiin vuonna 1998 pommi-iskussa. Vuonna 2019 YSR:n sukua pidetään Andhra Pradeshin toiseksi mahtavimpana poliittisena dynastiana.

## Lähteet

## Aiheesta muualla
Turunmaa (juusto)

**Turunmaa** on Valion valmistama juusto. 

Turunmaa on suomalainen juustolaji ja juustotyypin juuret ulottuvat Turun saaristoon 1600-luvulle. Juuston valmistus Turunmaan nimellä aloitettiin Paattisissa vuonna 1931. Nykyisin Turunmaata valmistetaan Valion Lapinlahden juustolassa. Vuonna 1992 kevytversio kehitettiin Iisalmen juustolassa.

## Lähteet
Avaruusruoka

**Avaruusruoka** on ruokaa, jota astronautit syövät avaruudessa. Juri Gagarin oli ensimmäinen avaruudessa ruokaillut ihminen. Gagarinin ruoka oli hammastahnaputkilon muotoisiin pakkauksiin pakattua nestemäistä tahnaa sekä suklaakastiketta.

Avaruusruoalle on luokituksensa: juomat, tuoreruoat (2 päivän säilymisaika), luonnollisessa muodossa olevat (pähkinät, myslipatukat), lämpökäsitellyt, keskiverrosti kosteat sekä uudelleenkosteutettavat.

## Avaruusruoan kehitys
Mercury-projektiin kuuluneet astronautit 1960-luvun alussa ottivat avaruuteen mukaansa pakastekuivattua ruokaa jauhemuodossa ja napostelukokoisina kuutioina. Tässä muodossa oleva ruoka ei ollut suosittua astronauttien keskuudessa, sillä sen valmistaminen oli hankalaa.

Gemini-projektin aikaan 1960-luvun puolessa välissä pakastekuivattu ruoka oli kehittynyt. Astronauteille oli nyt tarjolla muun muassa katkarapucocktaileja, paahtoleipää, kanaa, vihanneksia ja vanukasta. Valikoima laajeni entisestään myöhempiä lentoja varten. Astronauttien käytössä oli nyt myös lämmintä vettä, mikä helpotti ruoan valmistamista. 

Nykyään astronauttien avaruusruoka on tehty samalla periaatteella, kuin Yhdysvaltain armeijan sissimuonapakkaukset. Tarjolla on myös kuivattua ruokaa ja suoraan pakkauksesta tarjoiltavaa lämpökäsiteltyä ruokaa. Ruokavalikoima on laajentunut kokonaisiin aterioihin. Kaikkea huoneenlämmössä säilyvää voidaan nykyään syödä avaruudessa. 

## Ruokavalikoiman erot maiden välillä
Jokaisen avaruusvaltion oma ruokakulttuuri seuraa myös avaruuteen. Kun Yhdysvaltain astronautit syövät aamiaiseksi munakasta ja pekonia, Venäjän kosmonautit syövät kalaa. Venäjä myös suosii enemmän tölkkejä avaruusruoan säilömiseen. Kosmonauttien avaruusruokavalioon kuuluvat myös erilaiset keitot, lampaanliha, borssi, gulassi ja sampi.

Kiinalaiset toivat ensimmäisellä lennollaan avaruuteen yuxiang-possua, kung pao -kanaa, riisiä ja kiinalaista yrttiteetä, japanilaiset puolestaan sushia, ramen-nuudeleita, yokania ja japaninaprikoosilla maustettua riisiä.

## Katso myös
* Lentokoneruoka

## Lähteet

## Aiheesta muualla
Mediatakojat

**Mediatakojat Oy** on Bauer Media Oy:n omistama suomalainen radiotoimintaa harjoittava mediayhtiö. Yrityksen kotipaikka on Pori.

## Historia

Mediatakojat osti Turun Paikallisradio Oy:stä 66 % osuuden ja Salon Alueradio Oy:stä 57 % osuuden vuonna 2016.

Radio Mikkelin taajuudella aloitti Radio City vuonna 2020.

Mediatakojat teki aiemmin tehnyt yhteistyötä Sanoma-konsernin kanssa ja yhteistyön tuloksena syntyivät radiokanavat Helmiradio ja HitMix.

Maaliskuussa 2021 Bauer Media osti Mediatakojat Oy:n.

## Radiokanavat
Mediatakojat hallinnoi seuraavia radiokanavia:

* Auran Aallot
* Kasari
* Radio Pori
* Ysäri

## Lähteet

## Aiheesta muualla
* Virallinen sivusto
Era (musiikkiprojekti)

**Era** on ranskalaisen säveltäjän Eric Lévin New Age -musiikkia soittava projekti. Yhtyeen musiikissa yhdistyy gregoriaaninen kirkkolaulu, maailmanmusiikki, elektroninen musiikki ja poprock.

Eran ensimmäinen albumi, Era , julkaistiin vuonna 1996 ja siitä tuli maailmanlaajuinen menestys, ensimmäisen singlensä "Ameno" ansiosta. Se myi yli 6 miljoonaa kappaletta ja siitä tuli tuolloin eniten viety ranskalainen albumi. Sitä seurasivat Era 2 vuonna 2000 ja The Mass vuonna 2003. Vuonna 2008 yhtye poikkesi merkittävästi aiemmista teemoistaan ​​ja esitteli neljännellä albumillaan, Rebornilla, elektronisemman äänimaiseman arabialaisilla vaikutteilla. Seuraavien kahden vuoden aikana Era julkaisi albumit Classics ja Classics 2, jotka sisälsivät nykyaikaisia ​​uudelleentulkintoja mm. Johann Sebastian Bachin, Giuseppe Verdin, Antonio Vivaldin, Wolfgang Amadeus Mozartin, Ludwig van Beethovenin ja Pjotr Tšaikovskin klassisista teoksista. 

## Jäsenet
* Eric Lévi
* Guy Protheroe
* Pierre Boisserie
* Irene Bustamante
* Lena Jinnegren
* Eric Geisen
* Florence Dedam
* Murielle Lefebvre
* Chester Thompson
* Lee Sklar
* Daryl Stuermer
* Philippe Manca

## Diskografia
### Albumit
* Era (1996)
* Era 2 (2000)
* The Mass (2003)
* Reborn (2008)
* Arielle Dombasle by Era (2013)
* The 7th Sword (2017)

### Kokoelmat
* The Legend (2000)
* The Very Best of Era (2004)
* Classics (2009)
* Classics Vol 02 (2010)
* The Essential (2010)

## Lähteet
X/Open

**X/Open** tai **X/Open Company** oli vuonna 1984 perustettu Unix-yritysten konsortio, jonka tehtävä oli tunnistaa ja edistää standardeja.

Järjestöllä oli hallussaan Unix-tavaramerkki vuodesta 1993 vuoteen 1996, jolloin se yhdistyi Open Software Foundationin kanssa muodostaen The Open Groupin. Novell siirsi tavaramerkin X/Openille mutta myi lähdekoodit ja tuotetoteutuksen (UnixWare) erikseen.

Järjestö julkaissut muun muassa *[[X/Open Portability Guide]]* -määrittelyjä (XPG), sekä X/Open XA -standardin transaktiokäsittelyyn. X/Open Curses määrittelee tekstin syötön ja näytön päätteille.

XPG -määrittelyn XPG4v2 toimi perustana Single Unix Specification -määrittelyn ensimmäiselle versiolle.

## X/Open Transport Interface
X/Open Transport Interface (XTI) on määrittely ohjelmointirajapinnalle (API), jota käytetään verkkoliikenteen ohjelmointiin OSI-mallin mukaisesti. XTI on riippumaton varsinaisesta protokollasta. XTI:n konsepti on samanlainen kuin Berkeley sockets -rajapinnan, mutta perustuu vanhempaan Transport Layer Interface (TLI) -määrittelyyn.
TLI on kirjasto System V Unixille, ja XTI on toteutus *X/OPEN CAE Specification of X/Open Transport Interface* -määrittelystä.

## Lähteet

## Aiheesta muualla
* X/Open Portability Guide: XSI Commands and Utilities
Elmer Kelton

**Elmer Stephen Kelton** (29. huhtikuuta 1926 – 22. elokuuta 2009) oli yhdysvaltalainen lännenkirjailija, joka julkaisi ensimmäisen romaaninsa *Hot Iron* vuonna 1956.

Western Writers of American asiantuntijaraati valitsi vuonna 2001 Keltonin 1900-luvun parhaaksi lännenkirjailijaksi.

Keltonin mukaan hänen kirjojensa toistuva teema on aikojen muuttuminen ja tapa, jolla ihmiset ottavat sen vastaan. Kelton on myös todennut, että hänen kirjojensa henkilöt ovat aivan tavallisia ihmisiä. Hän vertasi omia teoksiaan kuuluisan lännenkirjailijan Louis L’Amourin teoksiin sanoen: "Hänen sankarinsa ovat melkein kaksimetrisiä ja voittamattomia, minun sankarini 170-senttisiä ja peloissaan."

Keltonilta on suomennettu kuusi teosta, joista viisi on julkaistu Montana-lännenpokkarisarjassa.

Vuonna 1995 valmistunut, Tommy Lee Jonesin ohjaama ja tähdittämä lännenelokuva *[[The Good Old Boys]]* perustuu Elmer Keltonin samannimiseen romaaniin.

## Suomennetut teokset
* *Armoton ajo* (Montana 118, 1977. Suom. M. Kainulainen. Alkuteos Manhunters, 1974)
* *Laki ja oikeus* (Montana 128, 1978. Suom. Pekka Matilainen. Alkuteos Llano River, 1966)
* *Mies ja maa* (Valittujen Palojen Kirjavaliot, 1989. Suom. Kaarle Rauta. Alkuteos The Man Who Rode Midnight, 1987)
* *Puhvelinmetsästäjät* (Montana 11, 1962. Suom. Matti Hossa. Alkuteos Buffalo Wagons, 1956)
* *Sheriffin velvollisuus* (Montana 19, 1962. Suom. V. Laherma. Alkuteos Shadow of a Star, 1959)
* *Verinen rauha* (Montana 76, 1970. Suom. L. Ranta. Alkuteos After the Bugles, 1967)

## Lähteet
Puheen kuulemisen mallintaminen

**Puheen kuulemisen mallintaminen** (On the modelling of speech perception) on vuonna 1987 ilmestynyt professori Matti Karjalaisen toimittama teos Suomen Akatemian monivuotisesta (1983–1986) psykoakustiikan perustutkimushankkeesta Teknillisessä korkeakoulussa Otaniemessä. Se on alan suomenkielinen perusteos. 

Perustutkimushankkeeseen erityisesti vaikuttaneita henkilöitä Karjalaisen lisäksi teoksessa mainitaan diplomi-insinöörit Raimo Toivonen, Jouni Koljonen ja Toomas Altosaar. 

Teoksessa kuvattava Suomen Akatemian tutkimusprojekti *Auditiivisen ja puheviestinnän mallintaminen* (Modelling of Auditory and Speech Communication) alkoi 1983.  Hanke oli jatkoa aiemmille Suomen Akatemian rahoittamille puhesyntetisaattorin kehityshankkeille Tampereella VTT:n sairaalatekniikan laboratoriossa ja Tampereen teknillisessä korkeakoulussa.   

Teoksen 57 ensimmäistä sivua käsittelee aihetta *Auditiiviset mallit ja puheen kuuleminen, psykoakustinen lähestymistapa*. 


Auditory spectral series from the Finnish word ui produced in 1983 at the Helsinki University of Technology with a 48-channel Bark scale filter bank.jpg|*Auditorinen spektrisarja* sanasta "ui" Teknillisen korkeakoulun Akustiikan laboratorion 48-kanavaisella Bark-asteikkoisella kuulon mallin mukaisella suodinpankilla (1983) 


## Lähteet
Kevytmaito

**Kevytmaito** on vuonna 1969 Suomen markkinoille tuotu maitotuote. Kevytmaidon rasvapitoisuus oli aluksi 2,5 prosenttia eli sen rasvasta oli vähennetty vajaa puolet. Kevytmaidon rasvapitoisuus laskettiin vuonna 1983 kuitenkin 1,9:ään ja vuonna 1995 edelleen 1,5 prosenttiin. Kevytmaitoa valmistetaan siten, että maidosta poistetaan ensin kaikki rasva, ja sen jälkeen siihen lisätään taas rasvaa, kunnes rasvaprosentiksi tulee 1,5.

## Lähteet
Norman A. Fox

**Norman Arnold Fox** (26. toukokuuta 1911 – 24. maaliskuuta 1960) oli yhdysvaltalainen lännenkirjailija. Hänen tarinansa sijoittuvat usein Montanan historian todellisiin tapahtumiin, ja ne sisältävät aikakauden aitoja yksityiskohtia. Foxin suosio oli suurimmillaan 1950-luvulla, jolloin hänen kirjoistaan tehtiin useita elokuvia: *[[Pistoolimiehet]]* (1953), ''Seikkailija Montanasta'' (1955), ''Uhkapeliä elämästä'' (1956) ja ''Kaksintaistelu vuorilla'' (1957).

Fox aloitti uransa 1930-luvulla kirjoittamalla lännennovelleja esimerkiksi Western Story Magazineen. Hänen ensimmäinen romaaninsa *The Gunsight Kid* julkaistiin vuonna 1941. Fox julkaisi kaikkiaan 32 lännenromaania ja kaksi novellikokoelmaa. Häneltä on suomennettu kolme romaania, jotka ovat ilmestyneet Montana-lännenpokkarisarjassa, sekä yksi pienoisromaani, joka on julkaistu Lännensarjassa.

Fox kuoli syöpään 48-vuotiaana 24. maaliskuuta 1960. Hänet on haudattu Great Fallsiin, Montanaan.

## Suomennetut teokset

* *Mark Sabin iskee* (Montana 9, 1961. Suom. Matti Hossa. Alkuteos Stormy in the West, 1950)
* *Neljän tuulen tiellä* (Montana 27, 1963. Suom. Matti Hossa. Alkuteos Rope in the Wind, 1958)
* *Rajan sankari* (Lännensarja 2/1959. Suom. E. Lahti. Alkuteos The Stampede Kid, 1942)
* *Sulkakoristeinen sombrero* (Montana 6, 1961. Suom. S. Laherma. Alkuteos The Feathered Sombrero, 1948)

## Lähteet
21st Century Rocks

**21st Century Rocks** on Andy McCoyn kolmas studioalbumi. Se julkaistiin vuonna 2019.

Levyä myytiin ensimmäisen kerran CD-muodossa loppuunmyydyllä julkaisukeikalla Suvilahti TBA -klubilla Helsingissä 25. syyskuuta 2019. Kauppoihin CD tuli myyntiin perjantaina 27. syyskuuta ja vinyylilevy 8. marraskuuta 2019.

## Kappaleet
# 
# 
# 
# 
# 
# 
# 
# 
# 
# 
# 
# 

## Arviot
Albumia on verrattu samoihin aikoihin ilmestyneeseen Mike Monroen levyyn. Soundin Niko Peltosen mukaan levyllä on moniulotteisuutta ja teatraalisuutta, jota Monroen soolotuotannolla ei kuule. Lauluääni tosin on heikossa hapessa ja kuulostaa käninältä. Helsingin Sanomien Mervi Vuorela arvioi, että levy on parempi kuin moni odotti ja siltä löytyy ihan oikeasti hyviä biisejä. Hänestä McCoyn filtteröimätön horina tuntuu virkistävältä.

## Lähteet
Soul Satisfaction

**Soul Satisfaction** on Andy McCoyn EP-albumi, joka julkaistiin 30. marraskuuta 2018. Albumi sisältää kolme kappaletta McCoyn tulevalta 21st Century Rocks albumilta sekä kappaleen Wild Talk, jonka taustalaulajana toimii Ville Valo.

## Kappaleet
# 
# 
# 
# 

## Lähteet
The Real McCoy (albumi)

**The Real McCoy** on Pekka Lehdon ohjaaman The Real McCoy elokuvan soundtrack-albumi. Albumi sisältää Andy McCoyn elokuvaan säveltämiä kappaleita sekä McCoyn aiempaa tuotantoa.

## Kappaleet
Kaikki kappaleet säveltänyt Andy McCoy, ellei toisin mainittu.
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Andy McCoy – laulu, kitara
* Mark "Ricky" Greenfield – basso
* Angela Nicoletti – laulu
* Sami "Sande" Vettenranta – rummut
* Ari "Hombre" Lampinen – kitara
* Karl Sinkkonen – kosketinsoitin
* Abdissa "Mamba" Assefa – lyämäsoitin
Deberny & Peignot

**Deberny & Peignot** oli ranskalainen kirjasinvalimo, joka toimi vuosina 1923–1972. Se syntyi, kun kirjasinvalimot *G. Peignot & Fils* ja *Laurent & Deberny* yhdistyivät vuonna 1923. Deberny & Peignot julkaisi useita tunnettuja kirjaintyyppejä kuten Auriol, Cochin, Peignot, Robur ja Univers. Kirjasinvalimon tärkeimmät kirjainmuotoilijat olivat A. M. Cassandre ja Adrian Frutiger. Deberny & Peignot kehitti 1950-luvulla yhden ensimmäisistä valoladontakoneista, Lumitypen. Deberny & Peignot lopetti toimintansa vuonna 1972, ja Haasin kirjasinvalimo osti sen kaikkien kirjaintyyppien oikeudet.

## Lähteet
Hubschraubertransportgeschwader 64

**Hubschraubertransportgeschwader 64** (HTG 64)  oli Saksan ilmavoimien helikopterilennosto, joka perustettiin vuonna 1966.

## Historia
Lennosto perustettiin 22. syyskuuta 1966 annetun ilmavoimien käskyn No 292 mukaisesti 1. lokakuuta Pensingin lentotukikohdassa lähellä Landsbergiä, jolloin ilmavoimien kolme helikopterein varustettua etsintä- ja pelastuslaivuetta ja yhteyslentolaivuetta yhdistettiin. Lennostoon liitettiin myös osa ilmavoimien koulutuskeskus A:sta. 1. koulutus-, testaus- ja kuljetuslaivue oli Fürstenfeldbruckin lentotukikohdassa, 2. etsintä- ja pelastuslaivue oli Penzingin lentotukikohdassa ja 3. etsintä- ja pelastuslaivue oli Fassbergin lentotukikohdassa. Sen kalustona olivat Bristol Sycamore Br 71, Sikorsky H-13, Piasecki H-21 ja Sikorsky H-34 -helikopterit sekä yhteyskoneena Dornier Do 27. Toukokuussa 1968 lennostoon perustettiin Penzingissä 4. laivue. Vuodesta 1968 alkaen lennoston kalustoksi vaihtui Bell UH-1D -helikopterit korvaten kaikki muut tyypit.

Lennosto lakkautettiin ilmavoimien organisaatiomuutoksen  seurauksena 1. huhtikuuta 1994. Henkilöstö ja kalusto siirrettiin ilmavoimien muihin kuljetuslennostoihin. Osa henkilöstöstä ja kalustosta sijoitettiin Holzdorfin lentotukikohdassa olevaan Lufttransportgeschwader 62:aan. Lisäksi henkilöstöä siirrettiin Lufttransportgeschwader 63:een ja Flugbereitschaft des BMVg:hen.

## Komentajat
Lennoston komentajina olivat:
*eversti Johannes Neumann 1. lokakuuta 1966 - 30. syyskuuta 1973
*eversti Rudolf Meyer 1. lokakuuta 1973 - 30. huhtikuuta 1975
*eversti Max Dietrich 1. toukokuuta 1975 - 19. elokuuta 1981
*eversti Werner Geissinger 21. elokuuta 1981 - 29. maaliskuuta 1984
*eversti Jörg Rappke 1. huhtikuuta 1984 - 31. maaliskuuta 1990
*eversti Hans-Otto Elger 1. huhtikuuta 1990 - 30. syyskuuta 1993

## Lähteet

## Aiheesta muualla
Ruskobikiri

**Ruskobikiri** (*Polypterus senegalus*) (aiemmin viherniilinhauki) on bikirien heimoon (Polypteridae) kuuluva kalalaji. Se on melko suurikokoinen, jopa 70 senttimetrin mittainen. Ruskobikiri elää lammissa ja joissa. Sitä tavataan endeemisenä Afrikan Beninissä, Burkina Fasossa, Kamerunissa, Keski-Afrikan tasavallassa, Tšadissa, Norsunluurannikolla, Etiopiassa, Kongossa, Gambiassa, Keniassa, Senegalissa, Togossa, Ugandassa, Ghanassa, Guineassa, Guinea-Bissaussa, Malissa, Nigeriassa, Etelä-Sudanissa ja Sudanissa. Ruskobikirin ravintoa ovat kalat, hyönteiset, nilviäiset, sammakot ja äyriäiset.

## Lähteet
Liivinmaan aatelisyhdistyksen talo

**Liivinmaan aatelisyhdistyksen talo** on Riian kaupungissa aateliston ritarihuone Jēkaban ja Klostera-kadun kulmauksessa. Rakennus on maamerkki ja arkkitehtonisesti historiallinen ja tyyliltään uusrenessanssinen. Se toimii Latvian parlamentin, Saeiman, kokoontumispaikkana.

Talon rakentaminen aloitettiin vuonna 1863 ja rakennus valmistui 1867, Rakennuksen arkkitehtina toimi Robert Pflug ja Jānis Baumanis. Rakennusta on kunnostettu sittemmin 1922. Nykyisin rakennus toimii Latvian parlamenttina. Rakennus on listattu Unescon perintöluetteloon.

## Historia
Rakentaminen alkoi aikana, jolloin Venäjän keisarikunta hallinnoi osia nykypäivän Latviasta Liivinmaan kuvernementtina, johon kuului nykyinen pohjoinen Latvia ja suuri osa eteläistä Viroa. Liivinmaan aatelisyhdistys oli puoliautonominen liitto, joka hallinnoi aluetta keisarin puolesta. Aatelisyhdistys, joka tunnettiin myös nimellä "ritarikunta", syntyi Saksalaisen ritarikunnan hajoamisen yhteydessä Liivinmaassa 1500-luvulla. Se koostui baltiansaksalaisesta aatelistosta, joka muodosti Latvian ja Viron hallitsevan luokan ensimmäiseen maailmansotaan saakka. Landtag ei ​​ollut demokraattinen elin, vaan aristokraattinen aateliskokous.

Rakentaminen aloitettiin vuonna 1863, ja sen suunnittelivat itävallansaksalainen Robert Pflug ja ensimmäinen akateemisen koulutuksen saanut latvialainen arkkitehti Jānis Baumanis. Ulkopuoli ja sisustus valmistettiin eklektisesti.

Rakennus tuhoutui tulipalossa 17. lokakuuta 1921. Se kunnostettiin arkkitehti Eižens Lauben suunnittelun mukaan. Restaurointi sisälsi kuvanveistäjä Rihards Maursin Lāčplēsisin (*Karhunkaataja*) patsaan, joka sai innoituksensa Latvian kansalliseepoksesta. Rakennuksen entisöinnin yhteydessä pääkokoushalli muutettiin vastaamaan Latvian uuden tasavallan Saeiman tarpeita. Perustuslakikokouksen viimeinen kokous pidettiin kunnostetussa rakennuksessa 3. marraskuuta 1922.

## Autoritaarinen toimintaohjelma
Rakennus on toiminut joidenkin Latvian hallitsijoiden asuntona; mm. vuonna 1936 presidentiksi tullut Kārlis Ulmanis asui rakennuksessa.

Toisen maailmansodan aikana, kun Latvia oli miehitetty, rakennus sijaitsi Latvian Neuvostoliiton ylimmässä neuvostossa ja Neuvostoliiton alaisuudessa sijaitsevan SS:n ja itäisten alueiden poliisin päämajassa. Latvia pysyi sodan jälkeen Neuvostoliiton miehityksen alaisena ja rakennus toimi korkeimman neuvoston hallintopaikkana melkein puoli vuosisataa. 1980-luvun alkupuolella yksi sisäpihoista aidattiin rakennustilan laajentamiseksi.

## Itsenäisyyden palauttaminen
Latvian itsenäisyyden palauttamisen jälkeen 4. toukokuuta 1990 rakennuksessa toimi Latvian tasavallan korkein neuvosto. Kyseinen väliaikainen parlamentti toimi siihen asti, kunnes perustuslaki palautettiin kokonaan seuraavan parlamentin vaaleilla. Vuodesta 1993 lähtien se on toiminut Latvian parlamenttina.

## Lähteet
Nahkasukka-sarja

**Nahkasukka-sarja** on yhdysvaltalaisen kirjailijan James Fenimore Cooperin tunnetuin teos. Sen päähenkilö on Natty Bumppo, joka tunnetaan myös nimillä Hirventappaja, Haukansilmä ja Nahkasukka. Natty Bumppon intiaaniystäviä ovat Chingachgook ja tämän poika Unkas.

Sarjassa Nattyn elämää kuvataan kuudenkymmenen vuoden ajan. Natty on rehti eränkävijä ja Chingachgook on ”jalo villi”. Natty Bumppon esikuva on todennäköisesti kuulu eränkävijä Daniel Boone. Lännenkirjallisuutta paljon tutkinut ja siitä kirjoittanut Juri Nummelin toteaa, että Bumppo on "puoliksi alkuperäistä luontoa edustava villi, puoliksi sivistynyt valkoinen, joka ei pysty päättämään, kumpaan [ryhmään] hän haluaa kuulua".

Nahkasukka-sarjan kuuluisin teos on *[[Viimeinen mohikaani|Viimeinen mohikaan]]<nowiki/>i*, jota monet pitävät Cooperin pääteoksena. Se on kirjoitettu antiikin tragedian muotoon: rakkaus ja tulevaisuus väistyvät kuoleman ja koston edessä.

Nahkasukka-sarjaan kuuluu viisi teosta, jotka ilmestyivät epäkronologisessa järjestyksessä. Nuoruudenkuvaus *[[Hirventappaja]]* ilmestyi viimeisenä, kun lukijat halusivat tietää, kuinka Nattysta tuli Haukansilmä. Nimen antaa kuoleva irokeesi, ja entinen nimi siirtyi siihen asti nimellä Hirvensurma tunnetulle rihlakiväärille. *[[Ruohoaavikko]]*, joka on sarjan päätösosa, ilmestyi kolmantena.

## Nahkasukka-sarja juonenmukaisessa järjestyksessä (suluissa tarinan ajankohta)

* *Hirventappaja* (The Deerslayer, 1841, sijoittuu vuosiin 1740–1755)
* *Viimeinen mohikaani* (The Last of the Mohicans, 1826, sijoittuu vuoteen 1757)
* *Haukansilmä* (The Pathfinder, 1840, sijoittuu vuosiin 1758–1759)
* *Uudisasukkaat* (The Pioneers, 1823, sijoittuu vuoteen 1793)
* *Ruohoaavikko* (The Prairie, 1827, sijoittuu vuoteen 1804)

## Lähteet
Darvazan kaasukraatteri

**Darvazan kaasukraatteri** (tunnetaan myös nimellä **Helvetin portti**) on Karakumin aavikolla Turkmenistanissa sijaitseva kraatteri, jossa on vuodesta 1971 alkaen palanut maakaasuesiintymä. Kraatteri sijaitsee lähellä Derwezen kylää ja on noin 260 kilometrin päässä Turkmenistanin pääkaupungista Ašgabatista.

## Kaasun etsintä ja kraatterin synty
Kaasukraatterin alkuperä ei ole täysin selvä. Tunnetun version mukaan Darvazan kaasukraatteri syntyi vuonna 1971, kun neuvostoliittolaiset geologit etsivät öljyä Karakumin aavikolta Turkmenistanissa, joka tuolloin kuului Neuvostoliittoon. He löysivät mielestään lupaavan esiintymän ja toivat paikalle porauslaitteet, joilla alkoivat tekemään koeporausta. He eivät ymmärtäneet, että siellä oli luolamainen maakaasutasku, joka oli lähellä pintaa. Kun he porasivat taskuun, se romahti, koska kaasu karkasi sieltä ja vastapaine katosi. Sen seurauksena painavat porauslaitteet putosivat syntyneeseen vajoamaan. Paikallisten turkmenistanilaisten geologien mukaan itse kraatteri on kuitenkin muodostunut jo 1960-luvulla, eikä se ollut syttynyt tuleen ennen 1980-lukua. Monet Neuvostoliiton öljyyn ja maakaasuun liittyneet asiakirjat ovat kuitenkin edelleen salaisia, joten asian tarkempi selvittäminen on hankalaa.

Koska alueen maaperä on huokoista sedimenttikiveä, tapahtuma aiheutti ketjureaktion, jonka seurauksena syntyi useita muitakin kraattereita. Suurin niistä oli noin 70 metriä halkaisijaltaan ja noin 20 metriä syvä.

Romahduksen seurauksena kaasu pääsi purkautumaan ilmakehään vapaasti, mikä aiheutti ongelman, koska metaani, jota maakaasu suurimmaksi osaksi on, syrjäyttää hapen. Sen seurauksena alueella liikkuvia eläimiä alkoi kuolla tukehtumalla. Metaani aiheutti myös räjähdysvaaran, koska viiden prosentin pitoisuus metaania ilmassa riittää aiheuttamaan räjähdyksen syttyessään.

## Kraatterin sytyttäminen
Tutkijat tulivat siihen tulokseen, että paras tapa estää nämä seuraukset on polttaa maakaasu pois. Samaa menetelmää käytetään myös öljynporauksessa ei-toivotusta kaasusta eroon pääsemiseksi (). He eivät osanneet arvioida kaasun määrää ja muutaman viikon mittaiseksi tarkoitettu poltto on venynyt vuosikymmenten pituiseksi.

Turkmenistanin presidentti Gurbanguly Berdimuhamedow vieraili kraatterilla vuonna 2010. Hän oli huolissaan siitä, että kraatterin palava kaasu vaarantaa lähistöllä olevat kaasukentät ja niiden kehittämisen. Hän määräsi paikalliset viranomaiset ryhtymään toimiin kaasupalon sammuttamiseksi täyttämällä kraatteri, mutta mitään asian hyväksi ei ole tehty ainakaan vuoteen 2014 mennessä. Kraatterista on sitä paitsi muodostunut Turkmenistanissa tunnettu nähtävyys, jolla vierailee noin 6&nbsp;000 matkailijaa vuodessa.

Tammikuussa 2021 Berdimuhamedow ilmaisi toiveensa sammuttaa kraatteri jotta alueen luonnonvaroja voitaisiin hyödyntää.

## Lähteet

## Aiheesta muualla

*
Raitabikiri

**Raitabikiri** (*Polypterus weeksii*)  on alkukantaiseen lapaeväkalojen luokkaan (Cladistii) kuuluva afrikkalainen sisävesikala. Se on melko suurikokoinen, jopa 54 senttimetrin mittainen. Raitabikiriä tavataan endeemisenä Kongon tasavallassa sekä Kongon demokraattisessa tasavallassa.

## Lähteet
Dominic Raab

**Dominic Rennie Raab** (s. 25. helmikuuta 1974) on brittiläinen lakimies ja konservatiivipuolueen poliitikko. Vuosina 2021–2022 hän toimi Yhdistyneen kuningaskunnan varapääministerinä, lordikanslerina ja oikeusministerinä. Hän toimi aiemmin maansa ulkoministerinä heinäkuusta 2019 lähtien pyrittyään ensin epäonnistuneesti konservatiivipuolueen puheenjohtajaksi puheenjohtajavaalissa.

Raabin isä pakeni juutalaisena Tšekkoslovakiasta natsien vainoja vuonna 1938. Raab kasvoi Buckinghamshiressä ja kävi koulua Amershamissa. Hän opiskeli oikeustiedettä Oxfordin ja Cambridgen yliopistoissa. Hän toimi aluksi lakimiehenä, kunnes ryhtyi alahuoneen jäsen David Davisin avustajaksi vuonna 2006. Myöhemmin hän toimi alahuoneen jäsen Dominic Grieven avustajana.

Raab valittiin parlamentin alahuoneeseen ensimmäisen kerran vuoden 2010 vaaleissa. Hänestä tuli David Cameronin hallituksen apulaisoikeusministeri vuoden 2015 vaalien jälkeen ja Theresa Mayn hallituksen Brexit-ministeri vuonna 2018. Pääministeri Boris Johnson nimitti Raabin ulkoministeriksi 24. heinäkuuta 2019 sen jälkeen kun Raab oli asettunut tukemaan häntä konservatiivipuolueen puheenjohtajavaaleissa.

Pääministeri Johnsonin jouduttua sairashoitoon covid-19-taudin vuoksi maaliskuussa 2020 Raab toimi hänen sijaisenaan huhtikuun loppuun asti.

Huhtikuussa 2023 Raab ilmoitti eroavansa varapääministerin virasta kiusaamissyytösten vuoksi.

## Lähteet

## Aiheesta muualla
Tulitangara

**Tulitangara** (*Piranga olivacea*) on kardinaalien (Cardinalidae) heimoon ja tulitangaroiden (*Piranga*) sukuun kuuluva lintulaji.

## Levinneisyys ja elintavat
Tulitangaraa tavataan Pohjois- ja Etelä-Amerikasta. Laji on muuttolintu. Sen elinympäristöä ovat metsät. Kansainvälinen luonnonsuojeluliitto IUCN on luokitellut tulitangaran elinvoimaiseksi lajiksi.

Tulitangara käyttää ravinnokseen hyönteisiä, useimmiten heinäsirkkoja, hämähäkkejä tai lieroja.

## Lähteet
Joe Harris (koripalloilija)

**Joseph ”Joe” Malcolm Harris** (s. 6. syyskuuta 1991 Chelan, Washington) on yhdysvaltalainen koripalloilija, pelipaikaltaan heittävä takamies tai pieni laitahyökkääjä, joka on profiloitunut muun muassa hyvänä kolmen pisteen korien heittäjänä. Harris on pelannut NBA:ssa vuodesta 2014 lähtien. Hän on pelannut myös Yhdysvaltain maajoukkueessa.

## Elämä ja ura

Harris pelasi yliopistokoripalloa Virginian yliopiston joukkueessa vuodet 2010–2014. Cleveland Cavaliers varasi hänet NBA:han 33. vuorolla . Tammikuussa 2016 loukkaantumisesta kärsinyt Harris siirtyi osana pelaajakauppaa Orlando Magiciin, joka vapautti hänet. Heinäkuussa 2016 Harris teki sopimuksen Brooklyn Netsiin. Kaudella 2018–2019 Harris oli NBA:n tarkin kolmen pisteen korien heittäjä 47,4:n onnistumisprosentilla. Samalla kaudella hän voitti tähdistöottelun .

Harris on edustanut myös Yhdysvaltain miesten maajoukkuetta, jonka kokoonpanoon hän kuului vuoden 2019 MM-kilpailuissa.

## Lähteet
* Joe Harris Stats Basketball-Reference.com 
* Joe Harris G-League Stats Basketball-Reference.com 
* Joe Harris College Stats College Basketball at Sports-Reference.com 
* Profiili University of Virginia Athletics 

### Viitteet

## Aiheesta muualla

* Profiili NBA
Euphorbia sarcostemmoides

**Euphorbia sarcostemmoides** on tyräkkikasvien (Euphorbiaceae) heimoon kuuluva tyräkkien (Euphorbia) suvun kasvilaji. Lajin kuvasi tieteelle ensimmäisen kerran James Hamlyn Willis. Kasvi kasvaa paksuna ruohotuppona hietikoilla.

## Lähteet
Elasmus maculatipennis

**Elasmus maculatipennis** on *[[Elasmus]]*-sukuun ja Eulophidae-heimoon kuuluva hyönteinen – täsmällisemmin pistiäinen. Tieteellisen nimen sille antoi ensimmäisenä Girault vuonna 1913. Sillä ei ole alalajeja.
## Lähteet

## Kirjallisuutta
* 
*
Kiilupistiäismäiset

**Kiilupistiäismäiset** (Chalcidoidea) on pistiäisten lahkoon kuuluva hyönteisten yläheimo. Siihen kuuluu 19 heimoa.

## Heimot
* Eriaporidae - Kärpäskiilupistiäiset
* Azotidae - Kilpikkäkiilupistiäiset
* Signiphoridae - Nuijakiilupistiäiset
* Megastigmidae - Täpläkiilupistiäiset
* Rotoitidae
* Pteromalidae - Hohtokiilupistiäiset
* Perilampidae - Välkekiilupistiäiset
* Ormyridae - Äkämäkiilupistiäiset
* Mymaridae - Hiukekiilupistiäiset
* Leucospidae
* Eurytomidae - Himmikiilupistiäiset 
* Eupelmidae - Loikkakiilupistiäiset
* Eulophidae - Hentokiilupistiäiset
* Eucharitidae
* Encyrtidae - Hyppykiilupistiäiset
* Chalcididae - Jalokiilupistiäiset
* Agaonidae
* Aphelinidae - Epelikiilupistiäiset
* Tanaostigmatidae
* Tetracampidae - Kauluskiilupistiäiset
* Torymidae - Loistokiilupistiäiset
* Trichogrammatidae - Munakiilupistiäiset

## Lähteet

## Aiheesta muualla
*Laji.fi: Kiilupistiäismäiset (Chalcidoidea)
Melanomya mitis

**Melanomya mitis** on *[[Melanomya]]*-sukuun ja raatokärpästen heimoon kuuluva hyönteinen – täsmällisemmin kaksisiipinen. Tieteellisen nimen sille antoi ensimmäisenä Reinhard vuonna 1945. Sillä ei ole alalajeja.
## Lähteet
Melanomya

**Melanomya** on raatokärpästen heimoon kuuluva hyönteisten – täsmällisemmin kaksisiipisten – suku. Siihen kuuluu 16 lajia.
## Lajit
* *[[Melanomya nox]]*
* *[[Melanomya abdominalis]]*
* *[[Melanomya flavescens]]*
* *[[Melanomya mitis]]*
* *[[Melanomya obscura]]*
* *[[Melanomya ordinaria]]*
* *[[Melanomya bicolor]]*
* *[[Melanomya flavipennis]]*
* *[[Melanomya grisea]]*
* *[[Melanomya acerba]]*
* *[[Melanomya fimbriata]]*
* *[[Melanomya cyrtoneurina]]*
* *[[Melanomya nana]]*
* *[[Melanomya petiolata]]*
* *[[Melanomya xinjiangensis]]*
* *[[Melanomya serva]]*

## Lähteet
Gnathifera opsias

**Gnathifera opsias** on *[[Gnathifera]]*-sukuun ja hammaskoit-heimoon kuuluva hyönteinen – täsmällisemmin perhonen. Tieteellisen nimen sille antoi ensimmäisenä Meyrick vuonna 1897. Sillä ei ole alalajeja.
## Lähteet
Gnathifera (perhossuku)

**Gnathifera** on hammaskoit-heimoon kuuluva hyönteisten – täsmällisemmin perhosten – suku. Siihen kuuluu kymmenen lajia.
## Lajit
* *[[Gnathifera aphronesa]]*
* *[[Gnathifera australica]]*
* *[[Gnathifera bipunctata]]*
* *[[Gnathifera eurybias]]*
* *[[Gnathifera hollowayi]]*
* *[[Gnathifera opsias]]*
* *[[Gnathifera paraphronesa]]*
* *[[Gnathifera paropsias]]*
* *[[Gnathifera pseudaphronesa]]*
* *[[Gnathifera uptonella]]*

## Lähteet
Orinoeme lineatopunctata

**Orinoeme lineatopunctata** on *[[Orinoeme]]*-sukuun ja sarvijäärät-heimoon kuuluva hyönteinen – täsmällisemmin kovakuoriainen. Tieteellisen nimen sille antoi ensimmäisenä Breuning vuonna 1959. Sillä ei ole alalajeja.
## Lähteet